b'\n_START_ARTICLE_\nLukather\n_START_SECTION_\nZgodovina\n_START_PARAGRAPH_\nLukather je iz\xc5\xa1el v \xc4\x8dasu, ko si je skupina Toto po enajstih letih snemanj in koncertov vzela odmor. Ker je Lukather napisal veliko skladb, ki niso iz\xc5\xa1le na albumih skupine Toto, se je odlo\xc4\x8dil za solo album. Pri snemanju le-tega je sodeloval z mnogimi znanimi glasbeniki kot so Eddie Van Halen, Steve Stevens, Richard Marx, Jan Hammer in \xc4\x8dlana skupine Toto Jeff Porcaro in David Paich. Lukather je dejal, da je album bil produciran na zelo preprost na\xc4\x8din in lahko med skladbami sli\xc5\xa1imo razli\xc4\x8dne zvoke iz studia. Kot vplivne za ta album je Lukather ozna\xc4\x8dil skupine Pink Floyd, Cream, Led Zeppelin in kitariste Jimija Hendrixa, Davida Gilmourja, Jeffa Becka in Erica Claptona. Ve\xc4\x8dino skladb z albuma je Lukather v \xc5\xbeivo prvi\xc4\x8d predstavil konec leta 1988, ko je Lukather imel nekaj koncertov v okolici Los Angelesa.'